b'\n_START_ARTICLE_\nCaruna\n_START_SECTION_\nTalousluvut\n_START_PARAGRAPH_\nCarunan liikevaihto vuonna 2018 oli 454,1 miljoonaa euroa, liikevoitto 154,4 miljoonaa euroa ja tilikauden tulos 18,5 miljoonaa euroa. Yhti\xc3\xb6 maksoi tilikauden tuloksestaan yhteis\xc3\xb6veroa 10,3 miljoonaa euroa. _NEWLINE_Carunalla on yli 680\xc2\xa0000 asiakasta.\n_START_SECTION_\nS\xc3\xa4hk\xc3\xb6verkko\n_START_PARAGRAPH_\nCarunan s\xc3\xa4hk\xc3\xb6verkon yhteispituus on 87\xc2\xa0600\xc2\xa0km. Yhti\xc3\xb6n s\xc3\xa4hk\xc3\xb6verkkoa on Etel\xc3\xa4-, Lounais- ja L\xc3\xa4nsi-Suomessa, Joensuussa, Koillismaalla sek\xc3\xa4 Satakunnassa. Yhti\xc3\xb6n markkinaosuus s\xc3\xa4hk\xc3\xb6nsiirrossa on noin 20 prosenttia.  _NEWLINE_Caruna on investoinut s\xc3\xa4\xc3\xa4varman s\xc3\xa4hk\xc3\xb6verkon rakentamiseen vuosina 2012-2017 l\xc3\xa4hes 1,2 miljardia euroa. Vuonna 2017 yhti\xc3\xb6n investoinnit olivat 277 miljoonaa. T\xc3\xa4ll\xc3\xa4 investointim\xc3\xa4\xc3\xa4r\xc3\xa4ll\xc3\xa4 Caruna oli vuonna 2017 Suomen 14. suurin investoija ja sijalla 3, kun katsotaan investointien suhdetta yhti\xc3\xb6n liikevaihtoon.  Mittavilla investoinneilla erityisesti maakaapelointiin saadaan s\xc3\xa4hk\xc3\xb6verkko entist\xc3\xa4 paremmin suojaan myrskyilt\xc3\xa4 ja lumikuormilta ja asiakkaille aiheutuvat s\xc3\xa4hk\xc3\xb6katkot minimoitua._NEWLINE_Carunalla on paineita nostaa s\xc3\xa4hk\xc3\xb6n siirtohintoja, kun s\xc3\xa4hk\xc3\xb6verkkojen s\xc3\xa4\xc3\xa4varmuus nostetaan s\xc3\xa4hk\xc3\xb6markkinalain edellytt\xc3\xa4m\xc3\xa4lle tasolle vuoden 2028 loppuun menness\xc3\xa4.\n_START_SECTION_\nLounais-Suomen S\xc3\xa4hk\xc3\xb6\n_START_PARAGRAPH_\nCarunan nimi tulee Karunan kunnasta, jonne perustettiin vuonna 1912 Lounais-Suomen S\xc3\xa4hk\xc3\xb6. Ensimm\xc3\xa4isen\xc3\xa4 suurhankkeena oli Paimionjoen kolmen kosken valjastaminen. _NEWLINE_1960-luvun j\xc3\xa4lkeen Lounais-Suomen S\xc3\xa4hk\xc3\xb6\xc3\xb6n liitettiin yli 15 paikallista s\xc3\xa4hk\xc3\xb6laitosta.\n_START_SECTION_\nL\xc3\xa4nsivoima\n_START_PARAGRAPH_\nVuonna 1995 yhti\xc3\xb6n toiminta oli laajennut alkuper\xc3\xa4isen alueen ulkopuolelle siten, ett\xc3\xa4 nimeksi muutettiin L\xc3\xa4nsivoima. My\xc3\xb6hemmin yhti\xc3\xb6st\xc3\xa4 muodostui aktiivinen toimija s\xc3\xa4hk\xc3\xb6markkinoilla, ja se tuli tunnetuksi muiden s\xc3\xa4hk\xc3\xb6yhti\xc3\xb6iden valtaamisesta. Lopulta L\xc3\xa4nsivoima joutui kuitenkin my\xc3\xb6s itse vallatuksi. Imatran Voima osti siit\xc3\xa4 ensin kolmanneksen ja hankki v\xc3\xa4hitellen enemmist\xc3\xb6n yhti\xc3\xb6st\xc3\xa4.\n_START_SECTION_\nFortum S\xc3\xa4hk\xc3\xb6nsiirto\n_START_PARAGRAPH_\nL\xc3\xa4nsivoima lakkasi olemasta itsen\xc3\xa4isen\xc3\xa4 yhti\xc3\xb6n\xc3\xa4 vuonna 2000, kun se fuusioitiin Fortumiksi muuttuneeseen emoyhti\xc3\xb6\xc3\xb6ns\xc3\xa4.  Se toimi Fortumin s\xc3\xa4hk\xc3\xb6nsiirtoyksikk\xc3\xb6n\xc3\xa4 vajaat 15 vuotta.\n_START_SECTION_\nCaruna\n_START_PARAGRAPH_\nCaruna sai alkunsa itsen\xc3\xa4isen\xc3\xa4 yrityksen\xc3\xa4, kun Fortum luopui Suomen s\xc3\xa4hk\xc3\xb6nsiirtoliiketoiminnastaan vuonna 2014. Toiminta myytiin Suomi Power Networks -nimiselle yhti\xc3\xb6lle. Uudet omistajat olivat kotimaisia ja kansainv\xc3\xa4lisi\xc3\xa4 el\xc3\xa4kesijoittajia, joiden omistusosuudet ovat First State Investments (40\xc2\xa0%), Borealis Infrastructure (40\xc2\xa0%), Keva (12,5\xc2\xa0%) ja Elo (7,5\xc2\xa0%). Kauppahinta oli 2,55 miljardia euroa.\n_START_SECTION_\nKritiikki verosuunnittelusta\n_START_PARAGRAPH_\nKansalaisj\xc3\xa4rjest\xc3\xb6 Finnwatchin mukaan Suomen valtio menetti yhti\xc3\xb6n verosuunnittelun johdosta verotuloja vuonna 2017 noin 12 miljoonaa euroa hy\xc3\xb6dynt\xc3\xa4m\xc3\xa4ll\xc3\xa4 porsaanreik\xc3\xa4\xc3\xa4 Suomen verolains\xc3\xa4\xc3\xa4d\xc3\xa4nn\xc3\xb6ss\xc3\xa4, joka mahdollistaa alhaisemman veron k\xc3\xa4ytt\xc3\xa4m\xc3\xa4ll\xc3\xa4 alhaisemman verotuksen maassa toimivaa saman konsernin toista yhti\xc3\xb6t\xc3\xa4 lainoittajana korkeamman verotuksen maan yhti\xc3\xb6lle. Menetelm\xc3\xa4 perustuu tasevapauss\xc3\xa4\xc3\xa4nn\xc3\xb6kseen, jonka avulla yhti\xc3\xb6 voi v\xc3\xa4hent\xc3\xa4\xc3\xa4 korkotulot verotuksessa. Finnwatch kritisoi Suomen hallitusta siit\xc3\xa4, ettei se ole est\xc3\xa4m\xc3\xa4ss\xc3\xa4 lains\xc3\xa4\xc3\xa4d\xc3\xa4nn\xc3\xb6ll\xc3\xa4 edell\xc3\xa4 mainittua menettely\xc3\xa4 vaikka teknisesti t\xc3\xa4m\xc3\xa4 olisi mahdollista._NEWLINE_Vuonna 2016 Yle uutisoi, ett\xc3\xa4 Caruna olisi maksanut vuoden 2014 50 miljoonan euron liikevoitostaan veroja vain noin 800 000 euroa eli 1,6 prosenttia.'